BusinessPhone – Dialog 4223 Professional/Dialog 3213
Viestit

## Keskustelun nauhoittaminen

Keskustelun nauhoittamistoiminnon avulla käynnissä oleva puhelinkeskustelu voidaan tallentaa yksilölliseen postilaatikkoon painamalla esiohjelmoitua nauhoitusnäppäintä. Sekä sisä- että ulkopuheluja voi tallentaa. Neuvottelupuheluja ei voi tallentaa.

Nauhoitettua keskustelua käsitellään tavallisena puheviestinä. Keskustelunauhoitusten noutamisesta on tietoa kohdassa Vastaanotettujen viestien tarkistaminen ja tallentaminen.

Huom.

Tällä toiminnolla voi olla rajoituksia, tai se ei ole käytettävissä. Järjestelmän pääkäyttäjältä saat lisätietoja ja tiedon siitä, onko toiminto käytettävissä. Lisäksi neuvottelupuhelun merkkiääni voi kuulua koko nauhoituksen ajan.

Voit aloittaa tai lopettaa käynnissä olevan puhelun nauhoittamisen seuraavasti:

Nauhoitus

Paina nauhoitusnäppäintä (esiohjelmoitu).

Nauhoituksen ollessa käynnissä jatkuvasti palava merkkivalo osoittaa, että keskustelua nauhoitetaan. Voit aloittaa tai lopettaa nauhoittamisen milloin tahansa. Nauhoitteen enimmäispituus on 4 minuuttia ja 15 sekuntia. Jos haluat nauhoittaa tätä pidemmän keskustelun, toista menettely.

Varoitus!

Keskustelun nauhoittaminen ilman toisen osapuolen etukäteen antamaa lupaa voi olla laitonta. Nauhoitetun keskustelun lähettäminen tai toistaminen kolmannelle osapuolelle ilman etukäteen saatua lupaa voi olla laitonta.

Nauhoittajan täytyy pyytää toiselta osapuolelta etukäteen lupa nauhoittamiseen ja kertoa tälle nauhoittamisen tarkoitus ja nauhoitteen tulevat käyttötavat. Käyttäjä on yksinomaisesti vastuussa asiaa koskevien lakien noudattamisesta. Lakien noudattamatta jättämisestä voi seurata rikossyyte. Tämän tuotteen valmistaja ja myyjä eivät ole vastuussa tämän ominaisuuden väärinkäytöstä tai siitä aiheutuvista vahingoista.

© Ericsson Enterprise 2004