BusinessPhone – Dialog 4223 Professional/Dialog 3213

## Sanasto

##### Alaliittymä

Kaikilla vaihteeseen kytketyillä puhelimilla on oma sisäinen numeronsa (enintään 8 merkkiä). Jos puhelimessasi on näyttö, voit nähdä numerosi.

##### Automaattinen puhelunohjaus

Toiminto, joka lähettää puhuttuja ohjeita sisä- ja ulkopuhelujen soittajille ja antaa vaihtoehdot, joista voi valita. Puhutut ohjeet opastavat soittajan haluttuun kohteeseen. Katso kohta Muita hyödyllisiä toimintoja”.

##### Esiohjelmoitu teksti

Esiohjelmoitu poissaolotiedote. Katso kohta Poissaolotiedote”.

##### IP-puhelu

Sisäisen dataverkon (lähi- tai suuralueverkon) kautta lähetetty sisäpuhelu.

##### ISDN

Digitaalinen monipalveluverkko (Integrated Services Digital Network). Tarjoaa järjestelmälle täydentäviä palveluja yleisestä puhelinverkosta. Katso kohta ISDN-palvelut”.

##### Jonotus

Varatulle alaliittymälle annettava merkki, joka kertoo henkilölle, että joku haluaa puhua hänen kanssaan. Katso kohdat Viestit” ja Lähtevät puhelut”.

##### Kolmas osapuoli

Kolmas liittymä (henkilö), joka voidaan ottaa mukaan käynnissä olevaan kahden henkilön väliseen keskusteluun.
Kyseessä voi olla sisä- tai ulkopuhelu. Katso kohta Puhelujen aikana”.

##### Koputus

Puhelu tulee (jonottaa) varattuun alaliittymään. Katso kohta Lähtevät puhelut”.

##### Kuulutus

Kaikkia alaliittymäryhmän jäseniä kutsutaan, eli he kuulevat kaiuttimesta lyhyen, terävän äänen ja sen jälkeen lähettäjän puheviestin. Katso kohta Ryhmätoiminnot”.

##### Laskuri

Laskuri pitää kirjaa puheluihin käytetystä ajasta ja niiden kustannuksista. Katso kohta Puheluiden mittaus”.

##### LCR-toiminto

Toiminto, jonka avulla järjestelmä valitsee automaattisesti edullisimman (ei välttämättä lyhimmän) reitin haluttuun ulkonumeroon. Katso kohta LCR-toiminto”.

##### Luettelonumero

1–8 merkin pituiset numerot, joita määritetään alaliittymille tai ulkolinjoille tai yhteisiksi lyhytnumeroiksi.

##### Lyhytnumerovalinta

Soittaminen ennalta ohjelmoituun numeroon valitsemalla koodi tai painamalla näppäintä.
Lyhytnumerot voivat olla:

1. Yhteisiä, jolloin kaikki alaliittymät voivat käyttää niitä.
2. Yksilöllisiä, jolloin kukin alaliittymä ohjelmoi ja käyttää niitä erikseen (82 numeroa).

Katso kohta Lyhytnumerot”.

##### Mittaus

Lähtevien ulkopuhelujen kustannuksia voidaan seurata henkilökohtaisilla puhelumittareilla tai määritettyjen tilinumeroiden avulla. Katso kohta Puheluiden mittaus”.

##### Mykistys

Mikrofonin voi kytkeä tilapäisesti pois päältä. Katso kohta Puhelujen aikana”.

##### Näppäinpikayhteys

Kahden alaliittymän välinen kaksisuuntainen sisäpuheluyhteys esimerkiksi johtajan ja sihteerin välillä. Katso kohta Muita hyödyllisiä toimintoja”.

##### Nimivalinta

Soittaminen käyttämällä yhtä näppäintä. Sisäisiä numeroita (tai yhteisiä lyhytnumeroita) voi tallentaa kuhunkin alaliittymään. Katso kohta Lyhytnumerot”.

##### Oikoyhteys

Ulkolinja ulos yritysverkosta.

##### Pito

Puhelun asettaminen pitoon: Katso kohta Puhelujen aikana”.

##### Postilaatikko

Postilaatikkojärjestelmä ohjaa sinulle jätettyjä tai sinun lähettämiäsi viestejä, kun et ole paikalla. Katso kohta Viestit”.

##### Puhelunsiirto

Käynnissä olevan sisä- tai ulkopuhelun aikana voidaan soittaa välipuhelu ja siirtää sitten puhelu toiselle (sisä- tai ulkopuhelun) osapuolelle. Katso kohdat Puhelujen aikana” ja Hyödyllisiä vinkkejä”.

##### Rinnankytkentä

Rinnankytkeytyminen käynnissä olevaan puheluun, kun alaliittymä on varattu. Katso kohta Lähtevät puhelut”.

##### Salasana

Nelinumeroinen koodi, jota tarvitaan esimerkiksi alaliittymän telkeämiseen ja viestien noutamiseen postilaatikkojärjestelmästä. Käyttäjä voi asettaa oman salasanansa. Katso kohta Turvallisuus”.

##### Soitonsiirron ohitus

Tärkeät puhelut voidaan kätevästi päästää läpi alaliittymään, jossa on soitonsiirto aktivoituna. Katso kohta Puhelunsiirto”.

##### Soitonsiirto

Alaliittymään tulevat puhelut siirretään toiseen luettelonumeroon (alaliittymään, yhteiseen lyhytnumeroon tai välittäjälle).
On kolme mahdollisuutta:

1. Välitön, jolloin kaikki alaliittymään tulevat puhelut siirretään välittömästi.
2. Kun ei vastata, jolloin puhelu siirretään, jos siihen ei vastata tietyn ajan kuluessa.
3. Kun varattu, jolloin puhelu siirretään, jos alaliittymä on varattu.

Katso kohta Puhelunsiirto”.

##### Soitto vaihteen kautta (DISA)

Jos teet töitä muualla kuin toimistossa, tämän toiminnon avulla voit soittaa ulkopuheluja (kaukopuheluja) yrityksen vaihteen kautta. Maksat vain puhelun työpaikallesi. Katso kohta Muita hyödyllisiä toimintoja”.

##### Tiedote

Sisäpuhelun soittajille ilmoitetaan poissaolosta ja paluuajasta. Ulkopuhelun soittajat ohjataan välittäjälle, joka voi antaa samat tiedot. Tiedotteita on kolmenlaisia:

1. Esiohjelmoitu tekstitiedote.
2. Tekstitiedote (vain puhelimiin, joissa on näyttö).
3. Puhetiedote.

##### Tilinumero

Puhelukustannusten kohdistaminen jollekin tilinumerolle. Katso kohta Muita hyödyllisiä toimintoja”.

##### Toimintokoodi

Jotakin tiettyä toimintoa vastaava numerokoodi.

##### Ulkolinja

Ulkolinja on sama kuin kaukolinja. Voi olla joko digitaalinen tai analoginen.

##### Vaihde

Puhelinvaihde. Puhelinkeskusjärjestelmä (esim. BusinessPhone 250).

##### Viesti

Viestin voi lähettää mihin tahansa alaliittymään. Tästä on hyötyä, kun puhelimesta kuuluu varattu-ääni tai siihen ei vastata. Viestejä on kolmenlaisia:

1. Soittopyyntö.
2. Tekstiviesti (vain puhelimeen, jossa on näyttö)
3. Puheviesti.

Katso kohta Viestit”.

##### Yökytkentä

Käytetään kaikkien tulevien puhelujen ohjaamiseen yhteen alaliittymään (vastauspaikkaan) esimerkiksi silloin, kun toimisto on suljettu. Katso kohta Muita hyödyllisiä toimintoja”.

© Ericsson Enterprise 2004