BusinessPhone – Dialog 4223 Professional/Dialog 3213
BEA-valintaikkunoiden kuvaus

## Puhelin

Puhelin-valintaikkuna on sovelluksen pääikkuna. Tästä valintaikkunasta voit aloittaa puhelimesi toimintonäppäinten ohjelmoinnin.

Valintaikkunan alalaidassa olevasta ohjauspalkista pystyt käyttämään seuraavia ominaisuuksia: henkilökohtaiset Asetukset, Luettelohaku, vaihderyhmien Määritys, Hallinta-osio, jossa voit muuttaa salasanaa, ja DCM Export, jonka avulla yksilölliset lyhytnumerot tulostetaan nimiökortteihin. Lisätietoja saat BEA-järjestelmän yleiskatsauksesta ja BEA-ohjejärjestelmästä napsauttamalla ohjepainiketta. Voit sulkea BusinessPhone Extension Assistant ‑ohjelman napsauttamalla lopetuspainiketta.

#### Kuvaus

Valintaikkunan keskiosassa näkyy käytössäsi oleva puhelin sekä ruutu, jossa on lyhyt kuvaus alaliittymästäsi. Ruudussa on esimerkiksi seuraavat tiedot:

- käytössä olevan puhelimen tyyppi
- alaliittymän numero
- alaliittymän kortti ja yksilöllinen numero
- puhelimessa olevat näppäimet
- mahdollisten näppäinlisien lukumäärä (näppäinlisiä kutsutaan myös nimellä DSS, Direct Station Select).

Voit tarkastella toimintonäppäinparametrien arvoja eli näppäimen nimeä, toimintoa, näppäimeen liitettyä numeroa tai tunnusta ja yksilöllistä lyhytnumeroa siirtämällä hiiren osoittimen toimintonäppäimen kohdalle. Punainen merkkivalo osoittaa, että näppäimeen on määritetty toiminto, yksilöllinen lyhytnumero tai molemmat.

#### Toiminnon tai yksilöllisen lyhytnumeron ohjelmointi

Napsauta kuvausruudussa olevaa puhelimen numeroa. Näyttöön tulee uusi valintaikkuna, jossa on käytössäsi olevan puhelimen kuvaus. Lisää toimintokoodi, yksilöllinen lyhytnumero tai molemmat napsauttamalla haluamaasi ohjelmoitavaa toimintonäppäintä. Punainen merkkivalo osoittaa, että näppäin on ohjelmoitu aiemmin.

Lisänäppäimistöissä (DSS-yksiköissä) olevat näppäimet ohjelmoidaan eri valintaikkunassa samalla menetelmällä. Avaa Lisänäppäimistö-valintaikkuna napsauttamalla kuvausruudussa olevaa DSS-näppäimistön numeroa. Näyttöön tulee DSS-yksikön kuva. Lisätietoja lisänäppäimistön näppäimen ohjelmoimisesta on kohdassa DSS-yhteys.

#### Toiminnon tai yksilöllisen lyhytnumeron vaihtaminen

Voit tarkastella toimintonäppäinparametrien arvoja eli näppäimen nimeä, toimintoa, näppäimeen liitettyä numeroa tai tunnusta ja yksilöllistä lyhytnumeroa siirtämällä hiiren osoittimen toimintonäppäimen kohdalle. Punainen merkkivalo osoittaa, että näppäimeen on määritetty toiminto, yksilöllinen lyhytnumero tai molemmat.

Valitsemasi näppäimen kohdalle tulee vihreä merkki. Sulje ponnahdusikkuna napsauttamalla valitsemaasi näppäintä. Näyttöön tulee Näppäinparametrit-ikkuna. Tässä valintaikkunassa voit muuttaa näppäimen toiminnon, näppäimeen määritetyn numeron tai tunnuksen ja valita soittoäänen sekä prioriteetin, jos ne ovat käytettävissä. Katso myös kohta Näppäinparametrit.

Tee haluamasi muutokset. Jos muuttamasi arvot ovat oikein, tallenna ne järjestelmään napsauttamalla ohjauspalkin tallennuspainiketta.

#### Toiminnot

lataa uudelleen |  | noutaa ohjelmoidun numeron järjestelmästä |
edellinen |  | tuo näyttöön edelliseen näppäimeen ohjelmoidun toiminnon |
seur. |  | tuo näyttöön edelliseen näppäimeen ohjelmoidun toiminnon |
sulje |  | sulkee Näppäinparametrit-ikkunan |

© Ericsson Enterprise 2004